OpenLLM-France/wikimedia huggingface dataset:
# Per-Erik Hedlund

Per-Erik Hedlund (Särna, 18 d'abril de 1897 - Särna, 12 de febrer de 1975) va ser un esquiador de fons suec que va competir durant les dècades de 1920 i 1930.
El 1924 va prendre part en els Jocs Olímpics de Chamonix, on va disputar dues proves del programa d'esquí de fons. En els 18 km fou sisè, mentre en els 50 km es va veure obligat a abandonar.
Quatre anys més tard, als Jocs de Sankt Moritz, va guanyar la medalla d'or en la prova dels 50 km del programa d'esquí de fons. En la cursa dels 18 km fou sisè.
Guanyà la Vasaloppet de 1926 i 1928. En els Campionats del Món d'esquí nòrdic de 1933 va formar part de l'equip de relleus suec que va guanyar el títol. Durant la seva carrera guanyà nou campionats nacionals, sis d'ells en la cursa dels 50 km. El 1928 va rebre la medalla d'or Svenska Dagbladets.

## Referències

* 1 2 3 «Per Erik Hedlund Olympic Results». sports-reference.com. Arxivat de l'original el 17 d’abril 2020. [Consulta: 6 febrer 2018].
* 1 2 Per-Erik Hedlund a Comitè Olímpic Suec
# CA Renaissance Aiglon Brazzaville

El Club Athlétique Renaissance Aiglon Brazzaville o CARA Brazzaville és un club congolès de futbol de la ciutat de Brazzaville.

## Palmarès

* Lliga de la República del Congo de futbol:
** 1970, 1972, 1973, 1974, 1975, 1976, 1981, 1984, 2008
* Copa de la República del Congo de futbol:
** 1981, 1986, 1992
* Lliga de Campions de la CAF:
** 1974

## Referències

* ↑ «Congo (Brazzaville) - Club colours». rsssf.com. [Consulta: 16 desembre 2017].
* ↑ Team profile – footballdatabase
* ↑ 2015 squad – cafonline
* ↑ «Congo (Brazzaville) – List of Champions». RSSSF.
* ↑ «Congo (Brazzaville) - List of Cup Winners». rsssf.com. [Consulta: 16 desembre 2017].
# Otronia muehlbergi

Otronia muehlbergi és una espècie extinta de mamífer notoungulat de la família dels notostilòpids que visqué a Sud-amèrica durant l'Eocè, fa entre 42 i 48 milions d'anys. Se n'han trobat restes fòssils a la província argentina de Chubut. Es tracta de l'única espècie del gènere Otronia. Tenia la mateixa fórmula dental que el seu parent proper Notostylops. Mancava de diastemes de dimensions considerables. El nom genèric Otronia fa referència al llac Otrón, situat a poca distància de la localitat tipus. La forma Otrhonia, que es veu ocasionalment, és errònia.

## Referències

* 1 2 Entrada «Otronia muehlbergi» de la Paleobiology Database (en anglès). [Consulta: 8 agost 2024].
* ↑ Roth, 1902, p. 255.
* 1 2 Simpson, 1948, p. 218.
* ↑ Palmer, 1904, p. 489.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
* Roth, S. «Notas sobre algunos nuevos mamíferos fósiles» (en anglès). Revista del Museo de La Plata, 10, 1902, pàg. 251-256.
* Simpson, G. G. «The Beginning of the Age of Mammals in South America» (en anglès). Bulletin of the American Museum of Natural History, 91, 1, 1948, pàg. 1-232.
# Peter Wright (lluitador)

Peter Wright (Bolton, segle XIX - segle XX) va ser un lluitador britànic, especialista en lluita lliure, que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze en la competició del pes lleuger del programa de lluita lliure.

## Referències

* ↑ «Peter Wright Olympic Results». sports-reference.com. Arxivat de l'original el 18 d’abril 2020. [Consulta: 23 agost 2017].
# Cefísia

Cefísia o Cefisia (grec antic: Κηφισία, Kephisía) era un demos pertanyent a l'Àtica en l'antiga Grècia.
Es trobava a uns 14,5 km d'Atenes, a l'est del Mont Pentèlic.

## Història

Estrabó, citant Filòcor, afirmà que Cefisia era una de les dotze ciutats fundades a l'Àtica pel mític rei d'Atenes Cecrops, i que de seguida Teseu va unir a la ciutat d'Atenes.
Al segle xviii diversos viatgers van assegurar que havien trobat a Kifisià, una font d'aigües netes i boscos ombrívols.
L'any 2001 Kifisià tenia 66.484 habitants.

## Notes

* ↑ Estrabó IX, 1, 21.

## Bibliografia
### Fonts primàries

* Estrabó, Geografia (aquí)

### Fonts secundàries

* Hans Lohmann, Brill's New Pauly url=http://referenceworks.brillonline.com/entries/brill-s-new-pauly/cephisia-e612520
* SmithDGRGAttica - 27 (Cephisia) url=http://www.perseus.tufts.edu/hopper/text?doc=Perseus:text:1999.04.0064:entry=attica-geo
* Traill, John S. The Political Organization of Attica (en anglès). ASCSA, 1975. ISBN 978-0-87661-514-0.

## Enllaços externs

* www.ancientworlds.net Kephisia ancientworlds.net
# Comissari d'exposicions

En el camp de l'art, s'anomena comissari o comissària, o amb termes complets i per evitar ambiguitat, comissari/ària d'exposicions, a la persona que concep i construeix el discurs d'una exposició d'art. La professió s'anomena comissariat. En aquest context, comissariar significa també seleccionar objectes i arranjar-los per tal d'obtenir l'efecte desitjat. Normalment, això vol dir trobar la manera d'enllaçar temàticament un conjunt d'obres, o bé trobar obres que es corresponguin al tema triat. A més de seleccionar les obres, el comissari és el responsable de coordinar o fer el redactat de les etiquetes, els escrits del catàleg, i altres continguts de suport per a l'exposició. Els comissaris poden ser membres permanents del personal, comissaris convidats procedents d'alguna organització o universitat, o bé comissaris autònoms treballant com a assessors.

## Bibliografia

* Burcaw, G. (1997) Introduction to Museum Work (en anglès), 3a edició. Lanham, MD: Altamira Press. ISBN 978-0-761-98926-4
* Bury, Stephen (2004). «21st Century Curatorship», a l'obra 21st Century Curatorship (en anglès), 22 juliol 2004, Biblioteca Pública de Nova York, Nova York
* Ferguson, B., Greenburg, R. and Nairne, S. (1996) Thinking About Exhibitions (en anglès). ISBN 0415115906.
* Glaser, J. i A. Zenetou. (1996) Museums: A Place to Work (en anglès). Routledge. ISBN 978-0-415-12724-0
* Lord, G. i B. Lord. (1997) The Manual of Museum Management (en anglès). Lanham, MD: Altamira Press. ISBN 0-7591-0249-X
* Marincola, P. (2002) Curating Now: Imaginative Practice/Public Responsibility ISBN 0970834608

## Referències

* ↑ «comissari d'exposicions | comissària d'exposicions - Cercaterm | TERMCAT». [Consulta: 7 novembre 2024].
* ↑ «Fitxes ocupacionals: Comissari/ària d'exposicions». Barcelona Activa. [Consulta: 7 novembre 2024].
* ↑ «Sortides professionals: Comissari d'exposicions». UIC-Universitat Internacional de Catalunya, 30-09-2014. [Consulta: 2018-12-15, actualitzat URL 2024-11-07].
* ↑ «Encuentros. Suplement cultural del Diari de Tarragona». [Consulta: 15 desembre 2018].
* ↑ «De profesión: comisario» (en castellà). [Consulta: 15 desembre 2018].
# CSMD Diables Noirs

El CSMD Diables Noirs és un club congolès de futbol de la ciutat de Brazzaville.
Va ser fundat l'any 1950 amb el nom d'Association Sportive de la Mission. Els seus colors són el groc i el negre.

## Palmarès

* Campionat de Brazzavile de futbol:
** 1952, 1953, 1954
* Lliga de la República del Congo de futbol:
** 1961, 1966, 1977, 1992, 2004, 2007, 2009, 2011
* Copa de la República del Congo de futbol:
** 1989, 1990, 2003, 2005, 2012, 2014, 2015, 2018

## Referències

* ↑ «Diables Noirs seal seventh Congolese league title». CAFonline.com, 28-10-2009.
* ↑ Team profile – footballdatabase
* ↑ «Congo (Brazzaville) - Club colours». rsssf.com. [Consulta: 16 desembre 2017].
* ↑ Martin, Phyllis. Leisure and Society in Colonial Brazzaville. Cambridge University Press, 2002, p. 118–119. ISBN 0521524466.
* ↑ «Congo (Brazzaville) – List of Champions». RSSSF.
* ↑ «Congo (Brazzaville) - List of Cup Winners». rsssf.com. [Consulta: 16 desembre 2017].
# Transpitec

El transpitec (Transpithecus obtentus) és una espècie extinta de mamífer notoungulat de la família dels notopitècids que visqué a Sud-amèrica durant l'Eocè, fa entre 38 i 56 milions d'anys. Se n'han trobat restes fòssils a les províncies argentines de Chubut i Santa Cruz. Es tracta de l'única espècie reconeguda del gènere Transpithecus. Fou descrit a partir d'un conjunt de dents molars superiors. Era més gros que l'antepitec i el notopitec, però més petit que Guilielmoscottia. El nom genèric Transpithecus significa ‘Pithecus de més enllà’.

## Referències

* 1 2 Entrada «Transpithecus obtentus» de la Paleobiology Database (en anglès). [Consulta: 13 agost 2024].
* ↑ Vera, 2012, p. 60.
* ↑ Vera, 2012, p. 62.
* ↑ Palmer, 1904, p. 686.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
* Vera, B. «Revisión del Género Transpithecus Ameghino, 1901 (Notoungulata, Interatheriidae) del Eoceno Medio de Patagonia, Argentina» (en castellà). Ameghiniana, 49, 1, 2012, pàg. 60-74. DOI: 10.5710/amgh.v49i1(361).
# Joe Haldeman

Joe Haldeman és un escriptor estatunidenc de ciència-ficció. Actualment és professor al Writing Program de l'Institut Tecnològic de Massachusetts, a Boston.
Llicenciat en Astronomia i Física a la Universitat de Maryland, va obtenir el màster en Escriptura Creativa a la Universitat d'Iowa. Veterà de la guerra de Vietnam, condecorat amb el Purple Heart. Va ser president de la Science Fiction Writers of America (1992-1994). Les seves obres més conegudes són La guerra interminable (1975) –novel·la que va obtenir els premi Hugo, Nebula i Locus, i traslladada al còmic amb il·lustracions de Markvano (Mark van Oppen)–, i Paz interminable (1997), novel·la que, sense ser continuació, explora sobre el tema de la guerra i les noves tecnologies, especialment, la nanotecnologia. Ha publicat dues antologies que recullen gairebé la totalitat dels seus relats curts, Sueños infinitos (1978) i None So Blind (1996); en aquesta última s'inclouen els relats «Graves» (premis Locus, Nebula i Mundial de Fantasia de 1993) i «None So Blind» (premis Hugo i Locus de 1995). Mundos (1981), Mundos Aparte (1984) i Worlds Enough and Time (1992) componen la trilogia, centrada en les peripècies d'una protagonista femenina, sobre el futur de la civilització després de la Tercera Guerra Mundial. També ha escrit dues novel·les per a la sèrie televisiva Star Trek: Planet of Judgement (1977) i World Without End (1979).
Ha guanyat en dues ocasions el premi Rhysling, premi a la millor poesia de ciència-ficció, el 1984 amb «Saul's Death» i el 1990 amb «Eighteen Years Old, October Eleventh».

## Referències

* ↑ «Joe Haldeman». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
# Petr Pospíšil

Petr Pospíšil (Bratislava, 24 d'abril de 1944 - Bratislava, 17 d'abril de 2006) fou un jugador d'handbol txecoslovac que va competir durant la dècada de 1970.
El 1972 va prendre part en els Jocs Olímpics de Múnic, on guanyà la medalla de plata en la competició d'handbol.

## Referències

* ↑ «Petr Pospíšil Olympic Results». sports-reference.com. Arxivat de l'original el 26 de gener 2012. [Consulta: 5 juny 2019].
# Center for Research and Social Action

El Center for Research and Social Action (CRSA) (Centre d'Investigació i Acció Social) és una organització jesuïta fundada el 1956 per la companyia de Jesus. Combina la investigació social i la formació de líders. Té l'objectiu de fomentar el lideratge polític i un electorat que reconeix la responsabilitat del govern de prioritzar el desenvolupament en benefici dels més desfavorits de la societat. El CIAS és una organització no sectària i entrena a líders de totes les parts de Sud-amèrica en l'economia i la política del bon govern.

## Referències

* ↑ Site Internet ceras-projet.com
* ↑ Chrétiens penseurs du social, L'Après-guerre (1945-1967) de Jean-Yves Calvez a éditions du Cerf

## Enllaços externs

* CIAS Arxivat 2016-06-03 a Wayback Machine. (anglès)
# Archaeogaia macachaae

Archaeogaia macachaae és una espècie extinta de mamífer notoungulat que visqué a Sud-amèrica durant el Paleocè, fa entre 56 i 61,6 milions d'anys. Se n'han trobat restes fòssils a la província argentina de Salta. Es tracta de l'única espècie del gènere Archaeogaia. Era un notoungulat diminut i de dents de tipus braquidont. El nom genèric Archaeogaia és una combinació del mot grec ἀρχαῖος (arkheos, ‘primitiu’) i del nom de Gea, la deessa primordial i Mare Terra en la mitologia grega, mentre que el nom específic macachae fou elegit en honor de María Magdalena Dámasa de Güemes, àlies «Macacha», una heroïna de la guerra gautxa i la independència de l'Argentina.

## Referències

* 1 2 Entrada «Archaeogaia macachaae» de la Paleobiology Database (en anglès). [Consulta: 2 setembre 2024].
* ↑ Zimicz, A. N.; Fernández, M.; Bond, M.; Chornogubsky, L.; Arnal, M.; Cárdenas, M.; Fernicola, J. C. «Archaeogaia macachaae gen. et sp. nov., one of the oldest Notoungulata Roth, 1903 from the early-middle Paleocene Mealla Formation (Central Andes, Argentina) with insights into the Paleocene-Eocene south American biochronology» (en anglès). Journal of South American Earth Sciences, 103, 102772, 2020. DOI: 10.1016/j.jsames.2020.102772.
# Petros Persakis

Petros Persakis (en grec Πέτρος Περσάκης, Atenes, 1879 - ?) va ser un gimnasta grec que va prendre part en els Jocs Olímpics de 1896, a Atenes.
Mitropoulos va disputar dues proves de gimnàstica, la prova individual d'anelles i la de barres paral·leles per equip. En la prova d'anelles va guanyar la medalla de bronze, en quedar rere Ioannis Mitropoulos i Hermann Weingärtner, mentre en les barres paral·leles per equip, formant part de l'equip Panellínios Gimnastikòs Síllogos finalitzà en la segona posició final, aconseguint una medalla de plata.

## Referències

* 1 2 «Petros Persakis Olympic Results». sports-reference.com. Arxivat de l'original el 17 de setembre 2011. [Consulta: 31 agost 2015].
* ↑ Mallon, Bill; & Widlund, Ture (1998). The 1896 Olympic Games. Results for All Competitors in All Events, with Commentary. Jefferson: McFarland. ISBN 0-7864-0379-9 (pdf Arxivat 2011-05-23 a Wayback Machine.) (anglès)
# Cernos

El cernos era un vas ritual d'ofrenes que s'utilitzava durant l'època grega i ibèrica per fer libacions amb líquids com ara vi, aigua, oli, llet o mel, en funció de la disponibilitat i de la divinitat a qui s'adreçava el ritual. Els cernos sovint són formats per una base de ceràmica de forma anular, amb l'interior buit, a la qual s'afegeixen diversos vasets, destinats a rebre les ofrenes, que es comuniquen amb la base a través d'un forat situat al fons. Es tracta de representacions en miniatura de peces que formaven part del parament de la llar, en aquest cas tres hídries amb dues nanses horitzontals i una de vertical. També són freqüents les miniatures de craters o, més rarament, de representacions zoomorfes, antropomorfes o de motius vegetals. Tant la base com els vasets anaven decorats amb motius pintats de diversos colors. La troballa de nombrosos cernos a Empórion permet suposar l'existència d'una àrea de culte vinculada, probablement, a l'activitat marinera o als cultes a divinitats femenines com Demèter i Cora.

## Referències

* ↑ Jacquelyn Collins-Clinton, A Late Antique Shrine of Liber Pater at Cosa (Brill, 1976), pp. 29 –30 online.
* ↑ Phillippe Borgeaud, Mother of the Gods: From Cybele to the Virgin Mary (Johns Hopkins University Press, 1996, English translation 2004), passim.
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.12. DL M-50.522-2002. ISBN 84-8332-391-5 [Consulta: 2 desembre 2014].
Viccionari
# WY Cassiopeiae

WY Cassiopeiae (WY Cas / CSS 1345 / GSC 04009-01430) és un estel variable a la constel·lació de Cassiopea. En ser un estel distant, la seva distància respecte al sistema solar és incerta; diverses fonts donen una xifra compresa entre 2.000 i 3.160 anys llum.
De tipus espectral S6.5pe, WY Cassiopeiae és un estel de tipus S —com π¹ Gruis o χ Cygni— amb una temperatura superfical de només 2.200 K. La seva lluminositat és 6.700 vegades superior a la lluminositat solar. A l'actualitat, perd massa estel·lar a raó de 2,26 × 10$^{-6}$ masses solars per any. Una altra característica d'aquests estels és la seva gran grandària; el radi de WY Cassiopeiae és ~ 575 vegades més gran que el radi solar, equivalent a 2,7 ua; si estiguera en el lloc del Sol, les òrbites dels quatre planetes interiors quedarien englobades a l'interior de l'estel.
WY Cassiopeiae és una variable Mira la lluentor de la qual oscil·la entre magnitud +10,0 i +16,9 al llarg d'un període de 476,56 dies. En aquestes variables —el prototip de les quals és la coneguda Mira (ο Ceti)— la inestabilitat prové de pulsacions en la superfície estel·lar, cosa que provoca canvis de color i lluentor. Algunes d'elles, entre les quals es troben R Cassiopeiae, S Cassiopeiae així com la pròpia WY Cassiopeiae, mostren emissió màser de SiO.

## Referències

* ↑ «Spectral types of S and SC stars on the revised MK system». The Astrophysical Journal Supplement Series, 7-1980, pàg. 379–391. DOI: 10.1086/190673.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* ↑ «Mira kinematics from Hipparcos data: a Galactic bar to beyond the Solar circle» (en anglès). Monthly Notices of the Royal Astronomical Society, 2, 9-2000, pàg. 460–487. DOI: 10.1046/J.1365-8711.2000.03629.X.
* ↑ «V* WY Cas -- S Star» (en anglès). SIMBAD (Centre de Dades astronòmiques d'Estrasburg). [Consulta: 8 gener 2021].
* 1 2 3 Ramstedt, S.; Schöier, F. L.; Olofsson, H. «Circumstellar molecular line emission from S-type AGB stars: mass-loss rates and SiO abundances». Astronomy and Astrophysics, 499, 2, 2009. 515-527.
* 1 2 Guandalini, R. «Infrared photometry and evolution of mass-losing AGB stars. III. Mass loss rates of MS and S stars». Astronomy and Astrophysics, 513, 2010. A4.
* ↑ «WY Cassiopeiae» (en anglès). VizieR - Catàleg General d'Estrelles Variables. [Consulta: 8 gener 2021].
# Eurybelodon shoshanii

Eurybelodon shoshanii és una espècie extinta de mamífer proboscidi de la família dels amebelodòntids que visqué a Nord-amèrica durant el Miocè superior, fa entre 9,4 i 12,5 milions d'anys. Se n'han trobat restes fòssils a Oregon (Estats Units). Es tracta de l'única espècie del gènere Eurybelodon. Destaca pel fet de tenir els ullals coberts d'esmalt cortical, un caràcter de significança ecològica incerta. El seu nom genèric, Eurybelodon, significa ‘dent de llança ampla’, mentre que el seu nom específic, shoshanii, fou elegit en honor del paleontòleg i expert en elefants israelià Jehezqel Xoixani.

## Referències

* 1 2 Entrada «Eurybelodon shoshanii» de la Paleobiology Database (en anglès). [Consulta: 16 setembre 2024].
* ↑ Lambert, 2016, p. e1091352-6 i e1091352-7.
* ↑ Lambert, 2016, p. e1091352-3.

## Bibliografia

* Lambert, W. D. «Eurybelodon shoshanii, an unusual new shovel-tusked gomphothere (Mammalia, Proboscidea) from the late Miocene of Oregon» (en anglès). Journal of Vertebrate Paleontology, e1091352, 2016. DOI: 10.1080/02724634.2016.1091352.
Gèneres de proboscidis :
Regne: Animalia
Filum: Chordata
Classe: Mammalia
Superordre: Afrotheria
Clade: Tethytheria :
# Pierre Valcke

Pierre Valcke va ser un jugador d'hoquei sobre herba belga que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze com a membre de l'equip belga en la competició d'hoquei sobre herba.

## Referències

* ↑ «Pierre Valcke Olympic Results». sports-reference.com. Arxivat de l'original el 18 d’abril 2020. [Consulta: 2 agost 2017].
# Chaff

El chaff, dipols antiradar, reflectors antiradar, düppel o cimbells antiradar, (encara que el terme anglès chaff és el més corrent), són una contramesura de radar amb la qual les aeronaus i altres dispositius propaguen un núvol de petites i primes peces d'alumini, fibra de vidre metal·litzada o plàstic metal·litzat i els fa aparèixer com un conglomerat d'objectius secundaris en les pantalles de radar o aclapara la pantalla amb múltiples retorns. Aquesta contramesura va ser originalment anomenada Window pels Britànics, i Düppel per la Luftwaffe alemanya, en l'època de la Segona Guerra Mundial
Les forces armades modernes usen el chaff (en aplicacions navals on susen coets de curt abast SRBOC) per a pertorbar i apartar els míssils guiats per radar dels seus objectius. La majoria de les aeronaus militars i dels vaixells de guerra tenen dispensadors chaff com a sistema d'autodefensa. Un míssil balístic intercontinental deixa anar en la seva trajectòria diverses bombes independents, una gran quantitat de cimbells i dispositius Chaff.
El chaff també és usat com a senyal d'auxili per una aeronau quan les comunicacionss no funcionen. Això té el mateix efecte que un S.O.S. i pot ser detectat per un radar, sent deixat anar un paquet cada dos minuts.

## Antecedents
### Segona Guerra Mundial

La idea d'utilitzar aquest sistema va ser desenvolupat paral·lelament al Regne Unit i en Alemanya. Ja el 1937 R. V. Jones havia suggerit que una peça de metall caient en l'aire genera ecos al sistema del radar.
A principis de 1942, un investigador en telecomunicacions del TRE, Joan Curran, va investigar aquesta afirmació i va detallar un esquema per llançar paquets amb tires d'alumini des d'una aeronau, amb la intenció de generar un núvol d'ecos falsos. Des d'un punt de vista pràctic, aquesta va ser la versió més efectiva, on tires de paper fosc eren reforçades amb làmines d'alumini i tallades de 27 cm x 2 cm, sent empaquetats en feixos d'una lliura cadascun (454 grams). La utilització d'aquesta tècnica per la Royal Air Force durant l'operació Gomorra al juliol 1943 a Hamburg va contribuir considerablament a l'èxit d'aquesta.
El líder del TRE, A. P. Rowe va donar el nom clau de Window (finestra) al dispositiu. Mentrestant, en Alemanya, investigacions similars van conduir al desenvolupament del Düppel.
Una vegada que aquesta idea va arribar als Estats Units, Fred Whipple va desenvolupar un sistema (d'acord amb els fitxers de la gaseta de Harvard) d'expulsió de tires metàl·liques, per a les Forces Aèries dels Estats Units. No se sap si aquest sistema va ser utilitzat alguna vegada.

## Vegeu també

* Contramesura
* Contramesures d'infrarojos
* Bengala (contramesura)
* Contramesures electròniques
* Antiaeri

## Referències

* ↑ Jorge García de la Costa id = hx1TcFb8YrIC & printsec = frontcover & hl = ca & source = gbs_summary_r & cad = 0 Terminologia aeronàutica

## Enllaços externs

* Termes aeronàutics
# Deutsches Wörterbuch

El Deutsches Wörtebuch és el diccionari alemany més extens en l'actualitat, amb més de 320.000 entrades. Fou iniciat pels germans Grimm i ampliat amb successives edicions per part de l'Acadèmia Prussiana de les Ciències i altres lingüistes fins al 1971, quan es publicà el volum 32è. Existeix una versió en línia que s'afegeix a les desenes de reimpressions que ha viscut el diccionari.

## Continguts

L'objectiu inicial era incloure totes les paraules del lèxic alemany dels diferents registres lingüístics i explicar-ne l'ús antic i contemporani, de manera que a part del significat o de la definició, cada mot s'acompanya d'exemples i notes suplementàries que augmenten el valor lexicogràfic de l'obra.

## Referències

* ↑ Jacob und Wilhelm Grimm: Deutsches Wörterbuch. Deutscher Taschenbuch Verlag, München 1999, ISBN 3-423-59045-9